
Na temelju članka 58. stavka 1. Pravilnika o Pravilnika o provedbi mjera Programa ruralnog razvoja Republike Hrvatske za razdoblje 2014. – 2020. (NN br. 91/2019), a u svezi s člankom 29. stavkom 1. Pravilnika o provedbi podmjere 19.2. »Provedba operacija unutar CLLD strategije«, podmjere 19.3. »Priprema i provedba aktivnosti suradnje LAG-a« i podmjere 19.4. »Tekući troškovi i animacija« unutar mjere 19 »Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020. (»Narodne novine«, broj 96/17 i 53/18; u daljnjem tekstu: Pravilnik), Lokalna akcijska grupa Zagorje-Sutla objavljuje   

NATJEČAJ ZA PROVEDBU TIPA OPERACIJE
1.3.2. Potpora razvoju malih poljoprivrednih gospodarstava
[Referentni broj natječaja 20/1.3.2.]

[bookmark: _gjdgxs]1     OPĆE ODREDBE
1.1 [bookmark: _30j0zll]Predmet, svrha i raspoloživa sredstva Natječaja
Predmet: Potpora razvoju malih poljoprivrednih gospodarstava za korisnike koji imaju sjedište/prebivalište na području LAG-a Zagorje-Sutla

Svrha: Opstanak i razvoj malih poljoprivrednih gospodarstava temelji se na potrebi za restrukturiranjem i povećanjem dodane vrijednosti. Ova operacija pruža pomoć malim potencijalno održivim farmama koje su orijentirane na tržišnu proizvodnju u skladu sa zahtjevima koje postavlja tržište, ali im nedostaju glavni resursi. Na taj način će se pomoći takvim gospodarstvima u prijelazu na tržišno orijentiranu proizvodnju da postanu gospodarski održivi, što je preduvjet za postizanje konkurentnosti u poljoprivrednom sektoru.

Raspoloživa sredstva: 2.265.300,00 HRK.

Obuhvat LAG područja (JLS)[footnoteRef:1]: [1:  Točan popis naselja vidljiv na stranicama Agencije za plaćanja u poljoprivredi, ribarstvu i ruralnom razvoju (http://www.apprrr.hr/) ] 

i. Općine: Hum na Sutli, Desinić, Zagorska Sela, Kumrovec, Tuhelj, Kraljevec na Sutli, Krapinske Toplice i Sveti Križ Začretje
ii. Gradovi: Zabok, Pregrada i KlanjecNapomena: 

Svi obrasci i prilozi navedeni u glavi 6. ovog Natječaja su njen sastavni dio i navedeni su na mrežnoj stranici: www.zagorje-sutla.eu.  

1.2 [bookmark: _1fob9te]Pojmovi i kratice

»Korisnik je svaki subjekt koji je podnio zahtjev za potporu temeljem objavljenog LAG Natječaja i izravno je odgovoran za početak, upravljanje, provedbu i rezultate projekta te ima prebivalište ili sjedište unutar područja koje obuhvaća odabrani LAG
»Projekt« je skup aktivnosti koje predstavljaju cjelokupnu i sveobuhvatnu investiciju, a sastoje se od prihvatljivih i neprihvatljivih troškova te pripada određenom tipu operacije
»Tip operacije« je skup aktivnosti ili pojedinačnih projekata koji doprinose ostvarivanju ciljeva jednog ili više prioriteta na koje se odnose iz Programa ruralnog razvoja Republike Hrvatske za razdoblje 2014. – 2020. (u daljnjem tekstu: Program) koji je usklađen s ciljevima i prioritetima politike ruralnog razvoja Europske unije
[bookmark: _3znysh7]»Malo poljoprivredno gospodarstvo« je poljoprivrednik upisan u Upisnik poljoprivrednika/Upisnik obiteljskih poljoprivrednih gospodarstava, ekonomske veličine iskazane u ukupnom standardnom ekonomskom rezultatu poljoprivrednog gospodarstva od 2.000 eura do 7.999 eura
»Primarna poljoprivredna proizvodnja« je proizvodnja proizvoda bilinogojstva ili stočarstva te proizvoda prvog stupnja njihove prerade, bez obavljanja dodatnih radnji kojima bi se promijenila priroda tih proizvoda
»Poljoprivredna mehanizacija« su svi poljoprivredni pogonski strojevi koji služe za obavljanje poljoprivrednih radova
»Poljoprivredna oprema« su priključci i oprema koji služe za određenu poljoprivrednu djelatnost, a priključuju se na poljoprivrednu mehanizaciju (pogonske strojeve) ili djeluju samostalno»
»Građenje« kako je definirano u Zakonu o gradnji
»Restrukturiranje višegodišnjih nasada« obuhvaća agrotehničke mjere na postojećim poljoprivrednim/proizvodnim površinama kojima se restrukturira ili zamjenjuje postojeći nasad ili dio nasada s ciljem unapređenja proizvodnje i/ili poboljšanja kvalitete finalnog proizvoda/ploda 
»Standardni ekonomski rezultat« (engl. Standard Output - u daljnjem tekstu: SO) predstavlja jediničnu novčanu vrijednost proizvodnje poljoprivrednog proizvoda izraženu u proizvođačkim cijenama na pragu gospodarstva koja ne uključuju potpore i poreze 
»Ekonomska veličina poljoprivrednog gospodarstva« je ukupni SO poljoprivrednog gospodarstva izražen u eurima.  
»Mikro i malo poduzeće« je definirano Prilogom I. Uredbe Komisije (EU) br. 702/2014 
»Javna potpora« je svaki oblik potpore iz javnih izvora Republike Hrvatske i potpora iz proračuna Europske unije, a predstavlja bespovratna sredstva (u daljnjem tekstu: potpora)
»ARKOD sustav« je sustav za identifikaciju poljoprivrednih parcela i evidenciju uporabe poljoprivrednoga zemljišta u digitalnom grafičkom obliku
»JRDŽ sustav« je sustav za identifikaciju i registraciju životinja sukladno propisima o veterinarstvu
»Nepravilnost« znači svako kršenje prava Europske unije ili nacionalnog prava u vezi s njegovom primjenom koje proizlazi iz djelovanja ili propusta gospodarskog subjekta uključenog u provedbu ESI fondova koje šteti, ili bi moglo naštetiti proračunu Europske unije, tako da optereti proračun Europske unije neopravdanim izdatkom sukladno Uredbi (EU) br. 1303/2013 
»Sumnja na prijevaru« znači nepravilnost koja je razlog za pokretanje upravnih ili sudskih postupaka na nacionalnoj razini kako bi se utvrdilo postojanje postupanja s namjerom, osobito prijevare, iz članka 1. stavka 1. točke (a) Konvencije o zaštiti financijskih interesa Europskih zajednica koja je sastavljena na temelju članka K.3 Ugovora o Europskoj uniji (sukladno članku 2. točki (a), delegirane Uredbe Komisije (EU) 2015/1971 od 8. srpnja 2015. o dopuni Uredbe (EU) br. 1306/2013 Europskog parlamenta i Vijeća posebnim odredbama o izvješćivanju o nepravilnostima povezanima s Europskim fondom za jamstva u poljoprivredi i Europskim poljoprivrednim fondom za ruralni razvoj te o stavljanju izvan snage Uredbe Komisije (EZ) br. 1848/2006 (SL L 293, 8.7.2015.) 
»Nacionalni natječaj« je natječaj koji provodi Agencija za plaćanja za mjeru/podmjeru/tip operacije i nije namijenjen za odabrane projekte na LAG razini.

Ostali pojmovi u smislu ovoga Natječaja imaju jednako značenje kao pojmovi uporabljeni u Pravilniku.

1.3 [bookmark: _2et92p0]Iznos i udio javne potpore
Visina javne potpore po projektu iznosi 113.265,00 HRK koliko mora biti minimalna vrijednost prihvatljivih aktivnosti navedenih u poslovnom planu.
Sredstva potpore osiguravaju se iz proračuna Europske unije i državnog proračuna Republike Hrvatske, od čega Europska unija sudjeluje s 90%, dok Republika Hrvatska sudjeluje s 10%.
Javna potpora se dodjeljuje u obliku paušalnog iznosa odnosno namjenskih bespovratnih novčanih sredstava za sufinanciranje provođenja prihvatljivih aktivnosti iz točke 3.2. ovog Natječaja koje su navedene u Poslovnom planu. 
Isplata javne potpore se vrši u dvije rate u razdoblju od najviše 3 godine kako slijedi:
· isplata prve rate u iznosu od 50% ukupno odobrene javne potpore nakon donošenja Odluke o dodjeli sredstava od strane Agencije za plaćanja u poljoprivredi, ribarstvu i ruralnom razvoju (u daljnjem tekstu: Agencija za plaćanja)
· isplata druge/zadnje rate (konačna isplata) uslijediti će nakon završetka provedbe prihvatljivih aktivnosti iz poslovnog plana.


2 [bookmark: _tyjcwt]ZAHTJEVI ZA KORISNIKA
2.1 [bookmark: _3dy6vkm]Prihvatljivost korisnika (Tko može sudjelovati?)
Kako bi se ispunili uvjeti prihvatljivosti, korisnik mora biti:

· [bookmark: _1t3h5sf]upisan u Upisnik poljoprivrednika/Upisnik obiteljskih poljoprivrednih gospodarstava (u daljnjem tekstu: Upisnik) sukladno nadležnim propisima, ekonomske veličine iskazane u ukupnom standardnom ekonomskom rezultatu poljoprivrednog gospodarstva od 2.000 eura do 7.999 eura;
· mikro ili malo poduzeće
· jedan od sljedećih organizacijskih oblika registriranih za poljoprivrednu djelatnost:
a. obiteljsko poljoprivredno gospodarstvo (OPG)
b. samoopskrbno poljoprivredno gospodarstvo (SOPG)
c. obrt
d. trgovačko društvo (isključujući trgovačka društva čiji su osnivači i vlasnici javnopravna tijela)
e. zadruga.

2.2 [bookmark: _4d34og8]Broj podnošenja zahtjeva za potporu po korisniku
Korisniku za tip operacije 1.3.2. Potpora razvoju malih poljoprivrednih gospodarstava koji je sukladan tipu operacije „6.3.1.“ iz Programa može se dodijeliti javna potpora samo jednom u cijelom vremenu trajanja Programa, bilo po osnovi ovog Natječaja ili nacionalnog natječaja za 6.3.1. 

Podnošenjem više zahtjeva za potporu po jednom korisniku unutar ovog Natječaja smatraju se sljedeće situacije:
1. ako korisnik podnese više zahtjeva za potporu, uzimajući u obzir korisnika kao samostalnu pravnu osobnost (OIB) 
2. ako su korisnici partnerska i povezana poduzeća, sukladno članku 3. stavcima 2. i 3. Priloga I. Uredbe Komisije (EU) br. 702/2014, samo jedno poduzeće može podnijeti jedan zahtjev za potporu
3. ako je korisnik u svojstvu nositelja SOPG-a/OPG-a, istodobno i odgovorna osoba u pravnoj osobi.
U slučaju navedenih situacija, u obzir će se uzeti najranije prijavljeni projekt, dok se ostalo zahtjevi za potpore neće uzeti u razmatranje te će se za takve izdati Odluka o odbijanju projekta.

	Napomena:
Korisnici koji su u postupku dodjele sredstava u sklopu nacionalnog natječaja za tip operacije 6.3.1. 
ne mogu istovremeno biti u postupku odabira projekata temeljem ovog Natječaja. 


2.3 [bookmark: _2s8eyo1]Kriteriji za isključenje korisnika (Tko ne može sudjelovati?)
U okviru ovog Natječaja, potpora se ne može dodijeliti:
1. korisniku koji nema prebivalište ili sjedište na području LAG obuhvata[footnoteRef:2], što zavisno o organizacijskom obliku korisnika podrazumijeva sljedeće: [2:  Pod područjem LAG obuhvata podrazumijevaju se sva naselja koja pripadaju LAG-u u trenutku objave LAG Natječaja i koja su dio važeće i odobrene LRS  ] 

a. SOPG i OPG – prebivalište nositelja SOPG-a/OPG-a
b. trgovačko društvo i zadruga – adresa sjedišta društva 
c. obrt – adresa sjedišta obrta 
2. za obrt poljoprivreda mora biti glavna (pretežita) djelatnost u obrtnom registru, dok za trgovačko društvo i zadrugu poljoprivreda mora biti glavna djelatnost sukladno registru poslovnih subjekata koji se vodi pri Državnom zavodu za statistiku. Sukladno Nacionalnoj klasifikaciji djelatnosti 2007. (NN 58/07 i 72/07) poljoprivredna djelatnost se smatra Područje A, Odjeljak 01, skupine od 01.1 do uključujući 01.6 i razredi od 01.11 do 01.64.;
3. korisniku koji je u postupku stečaja ili likvidacije sukladno odredbama Stečajnog zakona (NN 71/15, 104/17); 
4. korisniku koji je u postupku predstečajne nagodbe sukladno Zakonu o financijskom poslovanju i predstečajnoj nagodbi (NN 108/12, 144/12, 81/13, 112/13,71/15,78/15);
5. korisniku koji je u postupku stečaja potrošača sukladno Zakonu o stečaju potrošača (NN 100/15, 67/18);
6. korisniku koji nije ispunio obveze prema državnom proračunu Republike Hrvatske u skladu sa zakonskim odredbama;
7. korisniku koji nije izvršio zatraženi povrat ili je u postupku povrata sredstava prethodno dodijeljenih u drugom natječaju iz bilo kojeg javnog izvora (uključujući fondove EU-a);
8. korisniku kojemu je utvrđena ozbiljna nesukladnost i/ili je dostavio lažne dokaze/podatke[footnoteRef:3] za potrebe ostvarivanja potpore ili nije dostavio potrebne informacije zbog nemara, a sve sukladno članku 35. Delegirane uredbe Komisije (EU) br. 640/2014;  [3:  Nositelj projekta se isključuje iz iste mjere ili vrste aktivnosti u kalendarskoj godini utvrđivanja i u sljedećoj kalendarskoj godini] 

9. korisniku kojemu se utvrdi umjetno stvaranje uvjeta sukladno članku 60. Uredbe (EU) br. 1306/2013; 
10. korisniku kojemu se utvrdi nepravilnost i/ili sumnja na prijevaru;
11. korisniku kojemu su iste prihvatljive aktivnosti već sufinancirane i/ili je u postupku dodjele sredstava iz bilo kojeg drugog javnog izvora, za iste aktivnosti predviđene u poslovnom planu u sklopu prijave na ovaj natječaj; 
12. sukob interesa s gospodarskim subjektima koji izvode radove i/ili isporučuju robe i/ili pružaju usluge, uključujući podugovaratelje, u postupcima nabave predmeta potpore
13. korisnik koji se nalazi na crnoj listi Agencije za plaćanja (http://www.apprrr.hr/ipard-31.aspx). 

	[bookmark: _17dp8vu]Napomena:

Zakoni i podzakonski akti i brojevi Narodnih novina navedeni su u ovom Natječaju kao važeći u trenutku objave Natječaja te se na prateće obrasce i priloge, kao i na sve odnose koji proizlaze iz Natječaja, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. 
Dužnost je korisnika provjeriti primjenjivo zakonodavstvo u trenutku prijave na Natječaj, jer će se na korisnika primijeniti važeći propisi u trenutku podnošenja zahtjeva za potporu.                        



2.4 [bookmark: _3rdcrjn]Zahtjevi koji se odnose na sposobnost korisnika, učinkovito korištenje sredstava i održivost rezultata projekta
Korisnik je obvezan provedbu aktivnosti navedenih u poslovnom planu započeti u roku devet (9) mjeseci od datuma donošenja odluke o odabiru projekta, a završiti iste i ostvariti cilj projekta u roku tri (3) godine od datuma donošenja odluke o odabiru projekta. Sve aktivnosti u poslovnom planu moraju biti provedene kako bi korisnik ostvario javnu potporu. 

Ako zakonodavstvo Europske unije propiše zahtjeve za dostizanje novih standarda, korisnik može podnijeti zahtjev za potporu za dostizanje tih standarda unutar najviše 12 mjeseci od kada su isti postali obvezni. Korisnik mora isto detaljno opisati u poslovnom planu. 

Korisnik je obvezan od trenutka podnošenja zahtjeva za potporu na ovaj natječaj i sve do proteka roka od pet (5) godina od dana konačne isplate sredstava potpore: 
· imati sjedište ili prebivalište unutar područja koje LAG obuhvaća, zavisno o organizacijskom obliku
· biti upisan u Upisnik  i aktivno se baviti poljoprivrednom proizvodnjom. Pod aktivnim bavljenjem poljoprivrednom proizvodnjom podrazumijeva se da se poljoprivredno gospodarstvo bavi najmanje  onom vrstom poljoprivredne proizvodnje za koju je zatražena potpora koja je predmet podnošenja zahtjeva za potporu. Kad je u poslovnom planu zatražena potpora samo za poljoprivrednu mehanizaciju, strojeve i opremu, aktivno bavljenje poljoprivrednom proizvodnjom se smatra bavljenje najmanje poljoprivrednom proizvodnjom koje je poljoprivredno gospodarstvo imalo kod podnošenja zahtjeva za potporu.

	Napomena:

Nije dozvoljena promjena nositelja ili odgovorne osobe poljoprivrednog gospodarstva od trenutka podnošenja zahtjeva za potporu do konačne isplate potpore. Nakon konačne isplate potpore, nositelj ili odgovorna osoba moraju ostati unutar poljoprivrednog gospodarstva sve do proteka roka od pet (5) godina od konačne isplate potpore, ali nije obvezno da isti budu nositelji ili odgovorne osobe poljoprivrednog gospodarstva.         



Korisnici moraju osigurati trajnost projekta, odnosno tijekom razdoblja od pet (5) godina od dana konačne isplate sredstava moraju osigurati da rezultati projekta ne podliježu niti jednoj od sljedećih situacija:
· prestanku ili premještanju proizvodne aktivnosti izvan područja LAG obuhvata;
· promjeni vlasništva nad predmetom ulaganja
· davanje u zakup ili najam predmeta ulaganja ili premještanje sufinanciranog ulaganja do isteka pet (5) godina od datuma konačne isplate potpore, osim u slučaju kada je to zakonska obveza
· značajnoj promjeni koja utječe na prirodu projekta, ciljeve ili provedbene uvjete zbog koje bi se doveli u pitanje njegovi prvotni ciljevi

Nepridržavanje zahtjeva propisanih ovim poglavljem, smatrat će se nepridržavanjem temeljnih uvjeta te će se u tim situacijama od korisnika zatražiti povrat sredstava.[footnoteRef:4] [4:  Osim ako je do potonjeg došlo uslijed stečaja koji nije uzrokovan prijevarom.] 


	Napomena:

Iznimno, moguća su odstupanja od navedenih zahtjeva u ovom poglavlju u slučajevima više sile ili nastupa izvanrednih okolnosti, kako je propisano čl. 2. st. 2. Uredbe EU br. 1306/2013.    







	Napomena:

Sukob interesa između korisnika i gospodarskog subjekta (ponuditelj, član zajednice i podugovaratelj) obuhvaća situacije kada predstavnici ili pružatelja usluga službe nabave koji djeluje u ime korisnika, koji su uključeni u provedbu postupka nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka, a osobito u sljedećim situacijama:
1. ako predstavnik korisnika istovremeno obavlja upravljačke poslove u gospodarskom subjektu, ili
2. ako je predstavnik korisnika vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga gospodarskog subjekta s više od 0,5 %.
Navedene točke 1. i 2. podrazumijevaju i povezane osobe, odnosno srodnike po krvi u pravoj liniji ili u pobočnoj liniji do četvrtog stupnja, srodnike po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike.
Predstavnikom korisnika smatra se:
1. čelnik te član upravnog, upravljačkog i nadzornog tijela korisnika
2. član stručnog povjerenstva za nabavu
3. druga osoba koja je uključena u provedbu ili koja može utjecati na odlučivanje naručitelja u postupku nabave, i
4. sve gore navedene osobe pod točkama 1., 2. i 3. kod pružatelja usluga nabave koji djeluju u ime korisnika.




3 [bookmark: _26in1rg]OPĆI ZAHTJEVI POSTUPKA ODABIRA PROJEKATA

3.1 [bookmark: _lnxbz9]Prihvatljivost projekta
Kako bi bio prihvatljiv, projekt mora udovoljavati sljedećim uvjetima:

· biti usklađen s ciljevima i zadacima navedenim u LRS;
· rezultati projekta moraju biti financijski održivi;
· projekt se mora provoditi na području LAG obuhvata;
I. ULAGANJE U POKRETNU OPREMU – kao lokacija ulaganja se smatra katastarska čestica na kojoj će se oprema trajno nalaziti i koja mora biti na području LAG obuhvata
II. ULAGANJE U NEPOKRETNU OPREMU I/ILI GRAĐENJE I/ILI RESTRUKTUIRANJE TRAJNOG NASADA – kao lokacija ulaganja se smatraju katastarske čestice na kojoj se ulaganje provodi i koje moraju biti na području LAG obuhvata
· korisnik u poslovnom planu obavezno mora definirati ciljeve, koje je dužan ostvariti u okviru najmanje jedne od aktivnosti iz točke 3.2. ovog Natječaja, a koje se moraju odnositi na:
a) modernizaciju i/ili unapređenje procesa rada i poslovanja i/ili
b) povećanje proizvodnog kapaciteta iskazanom kroz povećanje ukupnog standardnog ekonomskog rezultata.
· provedba projektnih aktivnosti ne smije započeti prije podnošenja zahtjeva za potporu;
· [bookmark: _35nkun2]projektne aktivnosti moraju se u provoditi u svrhu obavljanja poljoprivredne proizvodnje i/ili prerade proizvoda iz priloga 2. ovog Natječaja osim proizvoda ribarstva;
	Napomena:
Pod pojmom financijske održivosti projekta smatraju se pozitivni kumulativni novčani tijekovi, odnosno da je korisnik sposoban podmiriti sve dospjele obveze tijekom deset (10) godina od dana donošenja odluke o odabiru projekta. 

Poslovni plan mora biti ispunjen sukladno pojašnjenjima i uputama. Ako poslovni plan nije ispunjen sukladno pojašnjenjima i uputama, projekt se isključuje iz daljnjeg postupka odabira i izdaje se Odluka o odbijanju projekta.  



3.2 [bookmark: _1ksv4uv]   Prihvatljivost aktivnosti        
Potpora se dodjeljuje u obliku bespovratnih financijskih sredstava za sljedeće prihvatljive aktivnosti:
	Podmjera
	Operacija
	Prihvatljive aktivnosti

	Provedba operacija putem CLLD strategije (provedba LRS)
	1.3.2. Potpora razvoju malih poljoprivrednih gospodarstava
	1. kupnja domaćih životinja, višegodišnjeg bilja, sjemena i sadnog materijala[footnoteRef:5]  [5:  Domaće životinje, višegodišnje bilje, sjemenje i sadni materijal koje se planiraju kupiti s dodijeljenom potporom moraju biti u svrhu poljoprivredne proizvodnje. Prihvatljive aktivnosti se ne odnose na kupnju jednogodišnjeg bilja i sjemenja, te stočne hrane.] 

2. kupnja, građenje i/ili opremanje zatvorenih/zaštićenih prostora i objekata te ostalih gospodarskih objekata uključujući vanjsku i unutarnju infrastrukturu u sklopu poljoprivrednog gospodarstva u svrhu obavljanja poljoprivredne proizvodnje i/ili prerade[footnoteRef:6] proizvoda iz priloga 2. ovog Natječaja osim proizvoda ribarstva [6:  Prerada proizvoda se definira na način: Prihvatljiva je aktivnost prerade proizvoda iz Priloga 1 Ugovora o funkcioniranju EU (Prilog 2. ovog Natječaja) i to proizvoda iz vlastite proizvodnje i uz uvjet da je i proizvod koji je rezultat prerade iz Dodatka I Ugovora o EU. Prihvatljiva je kupnja i rabljene opreme za preradu proizvoda od fizičkih i pravnih osoba.] 

3. kupnja ili zakup poljoprivrednog zemljišta[footnoteRef:7] [7:  Prihvatljiva je kupnja poljoprivrednog zemljišta samo u slučaju podizanja višegodišnjih nasada ili povećanja poljoprivrednih površina radi ishrane stoke. Nije prihvatljiv zakup državnog poljoprivrednog zemljišta. Ugovor o najmu/zakupu mora biti sklopljen na rok od najmanje 10 godina od dana podnošenja prijave projekta. ] 

4. kupnju poljoprivredne mehanizacije, strojeva i opreme[footnoteRef:8] [8:  Prihvatljiva aktivnost kupnje poljoprivredne mehanizacije, strojeva i opreme odnosi se i na kupnju rabljene poljoprivredne mehanizacije, strojeva i opreme od fizičkih i pravnih osoba.] 

5. podizanje novih i/ili restrukturiranje postojećih višegodišnjih nasada
6. uređenje i poboljšanje kvalitete poljoprivrednog zemljišta u svrhu poljoprivredne proizvodnje
7. građenje i/ili opremanje objekata za prodaju i prezentaciju vlastitih poljoprivrednih proizvoda uključujući i troškove promidžbe vlastitih poljoprivrednih proizvoda
8. stjecanje potrebnih stručnih znanja i sposobnosti za obavljanje poljoprivredne proizvodnje i prerade proizvoda iz Priloga 2. ovog Natječaja osim proizvoda ribarstva
9. operativno poslovanje poljoprivrednog gospodarstva.

NAPOMENA: Prihvatljive aktivnosti iz točke 8. i 9. (lista prihvatljivih aktivnosti) ne mogu se prikazati kao jedine aktivnosti prikazane u poslovnom planu.
PDV je prihvatljiv ukoliko korisnik nije u sustavu PDV-a. 




	
	
	

	Neprihvatljive aktivnosti:

	1. Nabava repromaterijala (npr. mineralna gnojiva, zaštitna sredstva, kompost), osim kod podizanja i/ili restrukturiranja postojećih višegodišnjih nasada 
2. Nabava gospodarskih vozila 
3. Kušaonice bilo koje vrste (npr. vina, sira, maslinovog ulja)
4. Kupovina poljoprivrednih resursa koje su bili predmet izračuna ekonomske veličine poljoprivrednog gospodarstva za koje se podnosi zahtjev za potporu
5. Nabava ambalaže, plastičnih kutija, staklenih boca, etiketa, micelij, gajbi, posude za voće, odijela, kacige i čizmi
6. Računalni program za vođenje knjigovodstva, trošak legalizacije poljoprivrednog zemljišta
7. Vlastiti rad, trošak priključka električne energije, vode i plina, trošak prijevoza kupljene stoke 
8. Kupovina od članova obiteljskog poljoprivrednog gospodarstva/vlasnika obrta/vlasnika trgovačkog društva/članova istog kućanstva
9. Kupnja destilerije za proizvodnju eteričnih ulja, ulaganje u opremu za proizvodnju rakije jer navedeni proizvodi nisu sastavni dio Dodatka I Ugovora o EU (izuzev ostalih fermentiranih pića, npr. jabukovača, kruškovača, medovina)

NAPOMENA:
Neprihvatljive aktivnosti (1.-8.) su navedene kao primjeri i nisu isključive neprihvatljive aktivnosti. Odabrani LAG zadržava pravo tijekom administrativne obrade utvrditi i ostale neprihvatljive aktivnosti koje nisu navedene u točkama 1.- 8.             



Operativno poslovanje poljoprivrednog gospodarstva
Operativno poslovanje poljoprivrednog gospodarstva odnosi se na dohodak, plaću, doprinose zaposlenih i knjigovodstvene usluge vezano uz poljoprivrednu djelatnost na poljoprivrednom gospodarstvu, izradu projektno-tehničke dokumentacije, geodetskih podloga, elaborata, certifikata te usluge stručnjaka (konzultanta). Izrada projektno-tehničke dokumentacije, geodetskih podloga, elaborata, certifikata te usluge stručnjaka su prihvatljive i prije podnošenja zahtjeva za potporu. Ukupne prihvatljive aktivnosti prikazane u poslovnom planu vezano za operativno poslovanje mogu iznositi najviše 22.700,00 kuna, dok za usluge stručnjaka (konzultanta) mogu iznositi najviše 3.800,00 kuna.  

	Napomena:
Aktivnosti za koje je korisnik ostvario potporu unutar Nacionalnog pčelarskog programa za razdoblje od 2014. do 2016. godine, Nacionalnog pčelarskog programa za razdoblje 2017. do 2019. godine i Nacionalnog programa pomoći sektoru vina 2014. – 2018. ne mogu biti predmet prihvatljivih aktivnosti iz ovog Natječaja. 



3.3 [bookmark: _44sinio]Kriteriji odabira projekata
Kriteriji odabira projekata primjenjuju se na sve zahtjeve za potporu.
Korisniku se ne može dodijeliti veći iznos bodova u odnosu od onog što je zatraženo u prijavnom obrascu.
[bookmark: _2jxsxqh]Projekt mora ostvariti minimalni broj bodova kako bi prošao prag prolaznosti prema sljedećim kriterijima specifičnima za tip operacije 1.3.2. Potpora razvoju malih poljoprivrednih gospodarstava (TABLICA 1):

	1. [bookmark: _Hlk53392715]BROJ BODOVA ZA TO 1.3.2. - Potpora razvoju malih poljoprivrednih gospodarstava (tip operacije 6.3.1. PRR RH)

	R.br.
	Kriterij
	Bodovi

	1.
	Ekonomska veličina poljoprivrednog gospodarstva
Dokaz za ostvarivanje bodova: Izračun ekonomske veličine poljoprivrednog gospodarstva (EVPG)
	Maksimalno 5

	
	2.000 € – 5.999 €
	5

	
	6.000 € – 7.999 €
	3

	2.
	Porezni status poljoprivrednog gospodarstva
Dokaz za ostvarivanje bodova: Potvrda porezne uprave s datumom upisa u RPO odnosno Potvrda o podacima evidentiranim u matičnoj evidenciji HZMO 
	Maksimalno 10

	 
	Poljoprivredno gospodarstvo upisano je u registar poreznih obveznika i/ili uplaćuje doprinose po osnovi poljoprivrede prije 1.1.2020. godine 
	10

	 
	Poljoprivredno gospodarstvo upisano je u registar poreznih obveznika i/ili uplaćuje doprinose po osnovi poljoprivrede nakon 1.1.2020. godine
	5

	3.
	Status ekološkog proizvođača.
Dokaz za ostvarivanje bodova: Rješenje o upisu u Upisnik poljoprivrednih proizvođača u ekološkoj proizvodnji poljoprivrednih i prehrambenih proizvoda ili Zapisnik o stručnom nadzoru registriranog Kontrolnog tijela kod Min. poljoprivrede za godinu koja prethodi natječaju. NAPOMENA: Ukoliko je do promjena vezano uz status ekološkog proizvođača došlo u 2020. godini iste će se uzeti u obzir ako su se dogodile prije raspisivanja LAG natječaja.
	Maksimalno 10

	
	Poljoprivredno gospodarstvo u upisniku je ekoloških proizvođača.
	10

	
	Poljoprivredno gospodarstvo u prijelaznom je razdoblju te će do kraja provedbe projekta biti upisano u upisnik ekoloških proizvođača.
	8

	4.
	Nositelj poljoprivrednog gospodarstva je mladi poljoprivrednik
Dokaz za ostvarivanje bodova: Osobna iskaznica, Rješenje o upisu u Upisnik poljoprivrednih gospodarstava, Rješenje o upisu u obrtni/sudski registar (Nositelj poljoprivrednog gospodarstva/vlasnik obrta treba biti u Upisniku i/ili Obrtnom registru upisan manje od 60 mjeseci od dana prijave na Natječaj te imati manje od 40 godina - dan prije 41 godine starosti i to na dan podnošenja prijave na natječaj. Zadruge mogu ostvariti bodove po ovom kriteriju ako polovicu članova zadruge čine mladi poljoprivrednici, a trgovačka društva samo ako su mladi poljoprivrednici vlasnici 100% temeljnog kapitala).
	10

	5.
	Nositelj poljoprivrednog gospodarstva isključivo se bavi poljoprivrednom djelatnošću najmanje od 1. ožujka 2020. godine (ne ostvaruje dohodak po osnovi nesamostalne djelatnosti odnosno nije u mirovini; obrtima se priznaju bodovi ukoliko je poljoprivreda glavna djelatnost te je iz potvrde HZMO vidljivo da vlasnik obrta doprinose plaća po osnovi samostalne djelatnosti; trgovačkim društvima - j.d.o.o. ili d.o.o. se priznaju bodovi ukoliko su u 2019. godini imali najmanje jednog zaposlenog). 
Dokaz za ostvarivanje bodova: Potvrda HZMO za nositelja OPG-a/vlasnika obrta/zaposlenika u d.o.o ili j.d.o.o. i/ili Financijsko izvješće d.o.o. ili j.d.o.o. za 2019. godinu.
	10

	6.
	Projekt doprinosi povećanju poljoprivredne proizvodnje na poljoprivrednom gospodarstvu (sukladno EVPG kalkulatoru)
Dokaz za ostvarivanje bodova: Prijavni obrazac, Tablični poslovni plan i priložen EVPG kalkulator s procjenom ekonomske veličine poljoprivrednog gospodarstva nakon provedenog projekta. Procjena ekonomske veličine poljoprivrednog gospodarstva mora se temeljiti na poslovnom planu i planiranim aktivnostima te mora biti direktan rezultat ulaganja.
	10

	7.
	Poticanje udruživanja poljoprivrednih proizvođača.
Korisnik je Zadruga.
Dokaz za ostvarivanje bodova: Rješenje o upisu u sudski registar ne starije od dana raspisivanja Natječaja.
	10

	MAKSIMALNI BROJ BODOVA
	65

	PRAG PROLAZNOSTI
	20



	2. BROJ BODOVA po dodatnim kriterijima za odabir projektnih prijedloga (LEADER/CLLD)
Napomena: Broj bodova po dodatnim kriterijima za odabir projektnih prijedloga (LEADER/CLLD) ne utječe na prag prolaznosti već isključivo na ukupno mjesto na rang listi.  

	
	INOVATIVNOST: PROJEKTNI PRIJEDLOG UVODI NOVE PROIZVODE I USLUGE ODNOSNO NOVE TEHNOLOGIJE I TEHNOLOŠKE PROCESE
Dokumentacija: Obrazac A Prijavni obrazac, Obrazac B. Poslovni plan - opisni dio
Bodovi se ostvaruju ukoliko Nositelj planira nove proizvode i/ili usluge odnosno unaprjeđuje mehanizaciju i tehnologiju proizvodnje. Ovdje ne mora isključivo nabavljati nešto što PG do sada nije posjedovao već može nabavljati bolje ili energetski učinkovitije. U Prijavnom obrascu (točka II.1., red 25) mora dokazati da navedena mehanizacija/oprema unaprjeđuje tehnološke procese na poljoprivrednm gospodarstvu te će omogućiti bolju poljoprivrednu proizvodnju.

	
	DA 
	5

	
	NE
	0

	
	[bookmark: z337ya]FINANCIRANJE: PROJEKTNI PRIJEDLOG IMA OSIGURANO MINIMALNO 50% VLASTITIH SREDSTAVA (ZA PROJEKTE KOJI MORAJU IMATI OSIGURANO MIN. 50% VLASTITIH IZVORA FINANCIRANJA)
Dokumentacija: Obrazac B Poslovni plan – tablični dio 
Bodovi se ostvaruju sukladno navedenom u Obrascu B Poslovni plan - tablični dio ovisno o udjelu vlastitih sredstava u ukupnom iznosu projekta. U vlastita sredstva ne ulaze sredstva koja korisnik mora osigurati kako bi završio projekt.

	
	ako ima 75%
	5

	
	ako ima 50-75% 
	3

	
	UJEDNAČEN RAZVOJ CIJELOG PODRUČJA: PROJEKTNI PRIJEDLOG PRIDONOSI UJEDNAČENOM RAZVOJU CIJELOG PODRUČJA LAG-A 
Dokumentacija: Uvid u Odluku o razvrstavanju jedinica lokalne i područne (regionalne) samouprave prema stupnju razvijenosti (NN 132/2017)[footnoteRef:9] [9:  Uredba o indeksu razvijenosti (NN 131/2017)  definira izračun vrijednosti indeksa razvijenosti. Članak 10 Uredbe definira “Indeks razvijenosti se tumači tako da jedinice lokalne, odnosno područne (regionalne) samouprave koje imaju vrijednost indeksa veću od 100 spadaju u područje iznadprosječne razvijenosti, dok jedinice lokalne, odnosno područne (regionalne) samouprave koje imaju vrijednost indeksa manju od 100 spadaju u područje ispodprosječne razvijenosti”. Nadalje, Članak 13. definira da se razvrstavanje jedinica područne (regionalne), odnosno lokalne samouprave u skupine razvijenosti vrši prema ostvarenoj vrijednosti indeksa razvijenosti dok u Članak 14. Kaže da se vrijednosti indeksa razvijenosti i pokazatelja korišteni u postupku razvrstavanja jedinica lokalne i područne (regionalne) samouprave objavljuju  na službenoj internetskoj stranici ministarstva nadležnog za regionalni razvoj. Objavljene vrijednosti su temelj za razvrstavanje JLS u razvojne skupine (https://razvoj.gov.hr/o-ministarstvu/djelokrug-1939/regionalni-razvoj/indeks-razvijenosti/vrijednosti-indeksa-razvijenosti-i-pokazatelja-za-izracun-indeksa-razvijenosti-2018/3740). U slučaju LAG-a Zagorje Sutla, a sukladno Odluci o razvrstavanju jedinica lokalne i područne (regionalne) samouprave prema stupnju razvijenosti (NN 132/2017)  u skupinama 1, 2, 3 i 4 koje obuhvaćaju JLS ispod 100% vrijednosti indeksa razvijenosti odnosno ispodprosječno rangirane jedinice lokalne samouprave nalaze se općine Zagorska Sela, Desinić, Kumrovec, Kraljevec na Sutli i Tuhelj, a u skupinama 5, 6, 7, i 8 koje obuhvaćaju JLS iznad 100% vrijednosti indeksa razvijenosti odnosno iznadprosječno rangirane jedinice lokalne samouprave gradovi Zabok, Pregrada i Klanjec te općine Hum na Sutli, Sveti Križ Začretje i Krapinske Toplice. Iz objavljenih vrijednosti također je vidljivo da niti jedna JLS s područja LAG-a Zagorje-Sutla nema indeks razvijenosti ispod 75%.] 

Bodovi se ostvaruju prema sjedištu korisnika.

	
	projektna ideja pridonosi ujednačenom razvoju svih JLS odnosno ulaganje se provodi na području JLS s manje od 75% indexa razvijenosti 
	5

	
	projektna ideja pridonosi ujednačenom razvoju 50% JLS odnosno ulaganje se provodi na području JLS s manje od 100% indexa razvijenosti
	3

	
	projektna ideja pridonosi ujednačenom razvoju 1 JLS odnosno ulaganje se provodi na području JLS s više od 100% indexa razvijenosti
	0

	
	PRIMJENA U DRUGIM PODRUČJIMA: PROJEKTNI PRIJEDLOG PREDSTAVLJA PRIMJER DOBRE PRAKSE TE JE PRIMJENJIV ZA DRUGE KORISNIKE 
Dokumentacija: Obrazac A Prijavni obrazac
Bodovi se ostvaruju ukoliko je prijavitelj u Prijavnom obrascu (točka II.1., red 25) te Obrascu B. Poslovni plan - opisni dio (pitanje 1)  detaljno obrazložio na koji način projektni prijedlog predstavlja primjer dobre prakse u razvoju poljoprivrednog gospodarstva te je primjenjiv za druge korisnike, a sukladno procjeni ocjenjivača. 

	
	DA
	5

	
	NE
	0

	
	UPRAVLJANJE PROJEKTIMA: OCJENA SPOSOBNOSTI I REFERENCE PODNOSITELJA/NOSITELJA PROJEKTNOG PRIJEDLOGA
Dokumentacija: Obrazac A Prijavni obrazac
Bodovi se dodjeljuju sukladno do sada provedenim projektima, a kako je korisnik naveo u Prijavnom obrascu (točka II.1., red 25) te Obrascu B. Poslovni plan - opisni dio (pitanje 6). Napominjemo da prijavitelj u izjavama jamči istinitost svih podataka.

	
	nema provedenih projekata vrijednosti veće od 5.000 EUR
	5

	
	manje od 3 uspješno provedena projekta vrijednosti veće od 5.000 EUR
	3

	
	3 i više uspješno provedenih projekata vrijednosti iznad 5.000 EUR
	0

	
	JEDNAKE MOGUĆNOSTI: CILJANE SKUPINE ILI NOSITELJ PROJEKTNOG PRIJEDLOGA JE IZ OSJETLJIVIH SKUPINA DRUŠTVA (ŽENE, MLADI, OSOBE S INVALIDITETOM, OSOBE 3. ŽIVOTNE DOBI)
Dokumentacija: Osobna iskaznica, Obrazac A Prijavni obrazac, ostala dokumentacija
10 bodova za mlade ostvaruju svi korisnici koji na dan predaje projekta nemaju više od 40 godina starosti (napunjena 41 godina na dan podnošenja prijave). 5 bodova za ostale skupine ostvaruju osobe ženskog spola, osobe s invaliditetom ukoliko prilože dokaz o invaliditetu te korisnici koji su na dan prijave stariji od 55 godina. Ukoliko Nositelj ostvaruje bodove po dva kriterija uzima se povoljniji, no maksimalni broj bodova je 10.

	
	DA, mladi
	10

	
	DA, ostale skupine 
	5

	
	NE 
	0

	
	PROJEKTNA IDEJA DOPRINOSI USPJEŠNOM I ODRŽIVOM GOSPODARSTVU NA PODRUČJA LAG-A 
Dokumentacija: Obrazac A Prijavni obrazac
Bodovi se ostvaruju sukladno opisanom u Prijavnom obrascu (točka II.1., red 25) te Obrascu B. Poslovni plan - opisni dio (pitanje 6)   prema procjeni ocjenjivača, a ako je projekt u skladu sa svrhom i kriterijima natječaja.

	
	DA
	5

	
	NE
	0

	
	PROJEKTNA IDEJA DOPRINOSI OČUVANJU PRIRODNIH, GOSPODARSKIH, KULTURNO-POVIJESNIH I TRADICIJSKIH ZNAČAJKI LAG-A
Dokumentacija: Obrazac A Prijavni obrazac
Bodovi se ostvaruju sukladno opisanom u Prijavnom obrascu (točka II.1., red 25) te Obrascu B. Poslovni plan - opisni dio (pitanje 6)  prema procjeni ocjenjivača, a ako je projekt u skladu sa svrhom i kriterijima natječaja.

	
	DA 
	5

	
	NE
	0

	
	PROJEKTNA IDEJA DOPRINOSI POVEĆANJU KVALITETE ŽIVOTA NA PODRUČJU LAG-A KROZ NOVE DRUŠTVENE USLUGE
Dokumentacija: Obrazac A Prijavni obrazac
Bodovi se ostvaruju sukladno opisanom u Prijavnom obrascu (točka II.1., red 25) te Obrascu B. Poslovni plan - opisni dio (pitanje 6)   prema procjeni ocjenjivača, a ako je projekt u skladu sa svrhom i kriterijima natječaja.

	
	DA
	5

	
	NE
	0

	MAKSIMALAN BROJ BODOVA: 
	50

	UKUPAN MAKSIMALAN BROJ BODOVA (BODOVI 1 I BODOVI 2)
	115













4 [bookmark: _3j2qqm3]ADMINISTRATIVNE INFORMACIJE

4.1 [bookmark: _1y810tw]Podnošenje zahtjeva za potporu

Zahtjevi za potpore podnose se sukladno ovom Natječaju, koristeći obrasce i priloge koji su sastavni dio Natječaja.

Prilikom podnošenja zahtjeva za potporu korisnik obavezno dostavlja natječajnu dokumentaciju iz priloga 1. ovog Natječaja.

Zahtjevi za potpore podnose se u jednom (1) zatvorenom paketu/omotnici isključivo preporučenom poštom od 16. studenog 2020. godine, a najkasnije do 21. prosinca 2020. godine na adresu:

 LAG Zagorje-Sutla
Zagorska Sela 39
49296 Zagorska Sela

Na zatvorenom paketu/omotnici mora biti jasno navedeno:
· naziv ovog Natječaja: 1.3.2. Potpora razvoju malih poljoprivrednih gospodarstava [Referentni broj natječaja 20/1.3.2.]
· puni naziv i adresa korisnika
· na paketu/omotnici također mora biti zabilježen datum i točno vrijeme podnošenja zahtjeva za potpore[footnoteRef:10]. Zahtjevi za potpore poslane na način različit od gore navedenog (npr. faksom ili e-poštom) ili dostavljene na druge adrese bit će automatski isključene. [10:  Napominjemo da datum i točno vrijeme podnošenja zahtjeva za potporu ne upisuje sam korisnik. U slučaju podnošenja zahtjeva za potporu preporučenom poštom, datum i točno vrijeme podnošenja naznačuje djelatnik poštanskog/kurirskog ureda.] 


	Napomena:
Datum i vrijeme na paketu/omotnici smatra se trenutkom podnošenja zahtjeva za potpore na ovaj Natječaj. Zahtjevi za potpore koji na paketu/omotnici ne budu imali oznaku datuma i vremena neće biti uzete u razmatranje. 




Prijavni obrazac prijave projekta obavezno mora biti vlastoručno potpisan i ovjeren (po potrebi) od korisnika, a cjelokupna dokumentacija podnošenja zahtjeva za potporu mora biti složena redoslijedom kojim su dokumenti navedeni u prilogu 1. ovog Natječaja. Obrasci u excel formatu (npr. poslovni plan, izjava o veličini poduzeća) dostavljaju se i u elektroničkom formatu (DVD ili CD s oznakom R: CD/R, DVD/R). U slučaju razlika između papirne i elektroničke verzije, papirna verzija prijave smatrat će se vjerodostojnom.

	Napomena:
U slučaju podnošenja zahtjeva za potporu izvan roka propisanog ovim Natječajem, korisniku se vraća neotvoren zahtjev za potporu i izdaje Obavijest o nepravovremenosti podnošenja zahtjeva za potporu.  



4.2 [bookmark: _4i7ojhp]Izmjena i/ili ispravak Natječaja
Ovaj natječaj je moguće izmijeniti i/ili ispraviti najkasnije do 16. studenog 2020. godine pri čemu se predmetna izmjena i/ili ispravak objavljuje na mrežnoj stranici odabranog LAG-a. U tom slučaju može se odgoditi početak podnošenja zahtjeva za potporu ili rok za podnošenje zahtjeva za potporu može biti primjereno produžen. 

Iznimno od gore navedenog, LAG Natječaj je moguće izmijeniti nakon 16. studenog 2020. godine, u sljedećim slučajevima: 
· povećanje raspoloživih sredstava LAG Natječaja, najkasnije do dana početka izdavanja odluka
· produženje krajnjeg roka za podnošenje zahtjeva za potporu, najkasnije do krajnjeg roka za podnošenje zahtjeva za potporu
· ispravak teksta natječaja tehničke prirode ili pojašnjavanje odredbi koje nisu bile jasno propisane.

4.3 [bookmark: _2xcytpi]Poništenje Natječaja
Ovaj Natječaj je moguće poništiti najkasnije prije izdavanja odluka, u sljedećim slučajevima:
· kada se utvrdi da se na bilo koji način ugrožava na čelo jednakog postupanja i/ili načelo zabrane diskriminacije
· kada je u natječaju utvrđena greška koja onemogućava daljnji postupak i/ili
· ako se utvrde okolnosti koje nisu bile poznate prije objave natječaja, ako bi dovele do neobjavljivanja natječaja ili do sadržajno bitno drukčijeg natječaja.

Poništenje Natječaja objavljuje se na mrežnoj stranici odabranog LAG-a.



4.4 [bookmark: _1ci93xb]Pitanja i odgovori te objava rezultata Natječaja
Pitanja s jasno naznačenom referencom na ovaj Natječaj moguće je poslati od dana objave natječaja do najkasnije 3 dana prije isteka roka za podnošenje zahtjeva za potpore isključivo putem e-pošte adresu: lag@zagorje-sutla.eu.

S ciljem jednakog tretmana, odabrani LAG ne može davati prethodno mišljenje vezano uz prihvatljivost korisnika, projekta ili određenih aktivnosti.

Potencijalni korisnici mogu kontinuirano postavljati pitanja. Postavljeno pitanje treba sadržavati potpis te biti jasno postavljeno. Odgovori će se objaviti na mrežnoj stranici www.zagorje-sutla.eu.

Pitanja u vezi provedbe projekta i isplate projekta za projekte koje je LAG odabrao na LAG natječaju, korisnik postavlja elektroničkim putem na e-poštu leader.projekti@apprrr.hr. Postavljeno pitanje treba sadržavati potpis te biti jasno postavljeno/formulirano uz obveznu naznaku naziva projekta i LAG natječaja na kojemu je projekt odobren.

Popis projekata koji su odabrani od strane LAG-a bit će objavljen na mrežnoj stranici LAG-a nakon pravomoćnosti svih odluka i utvrđivanja konačne rang liste. 
Objava će uključivati najmanje sljedeće podatke:
· naziv korisnika
· naziv projekta i njegov kratak opis i
· dodijeljeni broj bodova
· intenzitet potpore i iznos potpore.

4.5 [bookmark: _3whwml4]Izmjene u ARKOD-u/JRDŽ-u

Prilikom izrade Izračuna ekonomske veličine poljoprivrednog gospodarstva sve proizvodne jedinice koje predstavljaju utvrđeni ulazni prag za potporu (SO) poljoprivrednog gospodarstva za koje korisnik traži potporu moraju biti upisane u odgovarajuće registre sukladno propisima. 

Prilikom izračuna ekonomske veličine poljoprivrednog gospodarstva, Uprava za stručnu podršku u poljoprivredi i ribarstvu neće uzeti u obzir izmjene u ARKOD-u/JRDŽ-u koje su nastale nakon 01.10.2020. godine.

Pčelari i ostali poljoprivrednici koji nisu imali do stupanja na snagu Zakona o poljoprivredi (NN br. 118/18; u daljnjem tekstu: Zakon) obvezu upisa u Upisnik, da bi bili prihvatljivi na ovom natječaju moraju biti upisani u Upisnik u skladu s člankom 118. Zakona do dana podnošenja zahtjeva za potporu, te su pri tome obvezni dokazati ekonomsku veličinu poljoprivrednog gospodarstva, odnosno imaju li ekonomske resurse do 01.10.2020. godine. 

	Napomena:

Prilikom traženja Potvrde EVPG, korisnik je u obvezi naglasiti djelatniku Uprave za stručnu podršku u poljoprivredi i ribarstvu sljedeće:
· naziv LAG-a i tip operacije za koji je objavljen natječaj 
· datum objave LAG natječaja na koji planira podnijeti zahtjev za potporu





1

5 [bookmark: _2bn6wsx]POSTUPAK ODABIRA PROJEKATA 

5.1 [bookmark: _qsh70q]Faze u postupku odabira projekata

Postupak odabira projekata sastoji se od sljedećih faza: 
1. faza: Administrativna kontrola (Analiza 1)
  
2. faza: Ocjenjivanje projekata (Analiza 2)

3. faza: Odabir projekata od strane UO LAG-a

4. faza: Prigovori na odluke LAG-a

Zahtjevi za potporu se obrađuju prema redoslijedu zaprimanja u slučaju dovoljno raspoloživih sredstava, dok u slučaju nedovoljno raspoloživih sredstava obrađuju se počevši od prijava projekata s najvećim zatraženim brojem bodova.

Nakon podnošenja zahtjeva za potporu korisnik ne može na vlastitu inicijativu mijenjati i/ili dopunjavati zahtjev za potporu.


Dostava odluka/obavijesti/zahtjeva korisniku

Dostava poštom obavlja se slanjem preporučenom poštom s povratnicom te se smatra obavljenom u trenutku kada je korisnik zaprimio pisanu obavijest što se dokazuje potpisom na povratnici. Ako korisnik ne preuzme odluku/obavijest/zahtjev, danom dostave se smatra dan kada je odabrani LAG putem pošte uputio dostavu.  

Dostava elektroničkim putem smatra se obavljenom kada je zaprimljena obavijest elektroničkom poštom s potvrdom „isporučeno/pročitano“. 



Dostava dopune/obrazloženja/ispravka tijekom postupka odabira projekata

Ukoliko je zahtjev za potporu nepotpun ili ukoliko je potrebno tražiti dodatna obrazloženja/ispravke vezane uz dostavljenu dokumentaciju, LAG korisniku izdaje Zahtjev za dopunu/obrazloženje/ispravak (u daljnjem tekstu: Zahtjev za D/O/I) u bilo kojoj fazi postupka odabira projekata i to elektroničkim putem. Korisnik je obvezan dostaviti traženu dokumentaciju i/ili obrazloženja/ispravke dokumentacije preporučenom poštom s povratnicom u roku od 5 radnih dana (isključuju se subota, nedjelja, te državni blagdan i praznik) od dana zaprimanja Zahtjeva za D/O/I. Ako korisnik ne zaprimi Zahtjev za D/O/I elektroničkim putem, u roku od 3 dana od dana slanja, dostava će se obaviti poštom.

Ako dokumentacija tražena putem Zahtjeva za D/O/I nije dostavljena/nije dostavljena u propisanome roku/nije potpuna/nije odgovarajuća, takvi projekti se isključuju iz daljnjeg postupka odabira i izdaje se Odluka o odbijanju projekta.

Povlačenje zahtjeva za potporu iz postupka odabira projekta/provedbe projekta

U bilo kojoj fazi postupka odabira ili nakon donošenja Odluke o odabiru projekta, korisnik može obavijestiti LAG da se povlači iz postupka odabira projekta ili da odustaje od provedbe projekta. U tome slučaju, odabrani LAG izdaje Potvrdu o odustajanju.


5.2 [bookmark: _3as4poj]Administrativna kontrola projekata (Analiza 1)

Cilj predmetne faze je provjera pravovremenosti podnošenja zahtjeva za potporu, potpunosti i sadržaja dokumenata, prihvatljivost korisnika i osnovnih uvjeta prihvatljivosti projekta.

Administrativni kriteriji te posljedično i administrativne provjere, po svojoj naravi, ne ulaze u sadržaj i kvalitetu samog projekta već se u postupku kontrole postupa prema zadanim, jasnim i transparentnim pravilima, jednakim za sve korisnike, obazirući se samo i isključivo na postavljene administrativne zahtjeve.

U slučaju neispunjavanja zahtjeva za korisnika navedenih u glavi 2. ovog Natječaja i temeljnih uvjeta prihvatljivosti projekta navedenih u poglavlju 3.1. ovog Natječaja, zahtjev za potporu se isključuje iz daljnjeg postupka odabira. 

5.3 [bookmark: _1pxezwc]Ocjenjivanje projekata (Analiza 2)

Cilj predmetne faze je provjera usklađenosti projekta s uvjetima prihvatljivosti i kriterijima odabira iz LRS, utvrđivanje prihvatljivih aktivnosti, iznosa javne potpore i broj bodova po projektu.

U slučaju neispunjavanja uvjeta prihvatljivosti projekta navedenih u poglavlju 3.1. i sukladnosti s kriterijima odabira iz poglavlja 3.3. ovog Natječaja, zahtjev za potporu se isključuje iz daljnjeg postupka odabira. 

Rangiranje projekata

Prednost na rang listi imaju zahtjevi za potpore s ostvarenim većim brojem bodova tijekom administrativne obrade. 

U slučaju da dva ili više projekata imaju isti ostvareni broj bodova, prednost na rang listi imaju projekti prema sljedećim kriterijima: 
· vrijeme slanja zahtjeva za potporu (označeno od strane poštanskog ureda na kuverti) te prednost imaju ranije prijavljeni zahtjevi za potporu. 

Ako dvije ili više zahtjeva za potporu i nakon takve provjere imaju isti broj bodova, provest će se postupak izvlačenja slučajnim odabirom u prisutnosti javnog bilježnika.     

5.4 [bookmark: _49x2ik5]Odabir projekata od strane UO LAG-a

Nakon što su zahtjevi za potpore negativno ocijenjeni i/ili isključeni iz analize 1/analize 2 ili su pozitivno ocijenjeni nakon analize 2, odabrani LAG saziva sjednicu UO LAG-a kako bi članovi UO LAG-a za svaki pozitivan i/ili negativan projekt mogli provesti glasovanje. 

· Izdavanje odluka u slučaju dovoljno raspoloživih sredstava 

Ako se nakon zaprimanja svih zahtjeva za potpore utvrdi da je iznos zatražene potpore manji od iznosa raspoloživih sredstava (dovoljno raspoloživih sredstava) propisanih ovim Natječajem, izdaju se sljedeće odluke:
· Odluka o odbijanju projekta, ako je zahtjev za potporu negativno ocijenjen u analiza 1 ili 2
· Odluka o odabiru projekta, ako je zahtjev za potporu pozitivno ocijenjen u analizi 1 i 2. 

U slučaju da je korisnik podnio prigovor na Odluku o odbijanju projekta, a prigovor je  prihvaćen, zahtjev za potporu se vraća u administrativnu obradu i izdaje se Odluka o odabiru projekta, u slučaju pozitivne analize 1 i 2. 

U slučaju da je korisnik podnio prigovor na Odluku o odabiru projekta, a prigovor je  prihvaćen, zahtjev za potporu se vraća u administrativnu obradu i izdaje se Izmjena Odluke o odabiru projekta, na koju korisnik nema pravo podnijeti prigovor.
    






· Izdavanje odluka u slučaju nedovoljno raspoloživih sredstava 

Ako se nakon zaprimanja svih zahtjeva za potpore utvrdi da je iznos zatražene potpore veći od iznosa raspoloživih sredstava (nedovoljno raspoloživih sredstava) propisanih ovim Natječajem, izdaju se sljedeće odluke:
· Odluka o rezultatu administrativne kontrole, ako je zahtjev za potporu pozitivno ocijenjen u analizi 1 i 2, a iznos potpore i broj bodova umanjeni u odnosu na traženo u prijavi projekta
· Odluka o odbijanju projekta, ako je zahtjev za potporu negativno ocijenjen u analiza 1 ili 2
· Obavijest o odbacivanju zahtjeva za potporu zbog nedostatnosti sredstava, ako se utvrdi da za korisnika nema dovoljno raspoloživih sredstava
· Odluka o odabiru projekta, ako je zahtjev za potporu pozitivno ocijenjen u analizi 1 i 2 i za koju ima dovoljno raspoloživih sredstava.  

Na Odluku o rezultatu administrativne kontrole i Odluku o odbijanju projekta, korisnik ima pravo podnijeti prigovor sukladno poglavlju 5.5. ovog Natječaja. 

Na Obavijest o odbacivanju zahtjeva za potporu, zbog nedostatnosti sredstava i Odluku o odabiru projekta, korisnik nema pravo podnijeti prigovor. 

Napomena: 
U slučaju da se projekt nalazi na prvom mjestu ispod praga raspoloživih sredstava te njegova zatražena potpora nadmašuje iznos raspoloživih sredstava, odabrani LAG može predložiti korisniku da s preostalim raspoloživim sredstvima provede prijavljeni projekt, ukoliko to ne utječe na ciljeve i rezultate projekta s obzirom da se povećava vlastiti udio sufinanciranja. Ukoliko korisnik pristane na navedeno, projekt  se smatra odabranim projektom. U slučaju da spomenuti korisnik ne pristane na navedeno, odabrani LAG predlaže navedenu mogućnost sljedećem korisniku koji se nalazi ispod praga raspoloživih sredstava.  














5.5 [bookmark: _2p2csry]Prigovori na odluke LAG-a

Na odluke koje donosi odabrani LAG korisnik ima pravo podnijeti prigovor tijelu LAG-a nadležnom za prigovore.
Korisnik može podnijeti prigovor zbog:
a) povrede postupovnih odredbi ovog natječaja
b) pogrešno i nepotpuno utvrđenog činjeničnog stanja 
c) pogrešne primjene propisa na kojem se temelji odluka.

Prigovor se podnosi u roku od osam (8) dana od dana dostave pobijane odluke.

Korisnik se u tijeku roka za podnošenja prigovora može odreći prava na prigovor koji se ne može opozvati, što se može učiniti prihvaćanjem odluke na način da isti putem elektroničke pošte izjavi da se odriče prava na prigovor s jasnom referencom na predmetnu odluku. Odricanje od prava na prigovor ne može se opozvati.

Nositelj projekta podnosi prigovor tijelu nadležnom za prigovore u jednom pisanom primjerku preporučenom pošiljkom s povratnicom na adresu LAG Zagorje-Sutla, Zagorska Sela 39, 49296 Zagorska Sela.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naznaku zahtjeva za potporu na koji se odnosi, puni naziv i adresu korisnika, ime i prezime osobe odgovorne osobe, naziv predmetnog Natječaja, razloge prigovora, potpis odgovorne osobe/nositelja poljoprivrednog gospodarstva.

Tijekom postupka rješavanja po prigovorima ne mogu se uvoditi nove činjenice i dokazi. Ako se tijekom postupka rješavanja po prigovorima tijelu nadležnom za prigovore učine dostupnim informacije ili činjenice koje bitno mijenjaju sadržaj već donesenih odluka, tijelo nadležno za prigovore će predložiti izmjene prethodno donesenih odluka zbog ujednačenog postupanja te naložiti primjenu načela za postupanje samo u situaciji kada takva izmjena ide na korist korisniku.

Nakon provedenog postupka, Povjerenstvo za prigovore može:
· usvojiti prigovor i vratiti predmet ponovno u administrativnu obradu
· odbaciti prigovor 
· odbiti prigovor. 

Tijelo nadležno za prigovore o istoj stvari može odlučivati samo jednom. 

Tijelo nadležno za prigovore odluke donosi većinom glasova prisutnih članova.

Odluke tijela nadležnog za prigovore su konačne i ne mogu ni na koji način biti promijenjene od strane UO LAG-a.

5.6 [bookmark: _147n2zr]Postupak nakon odabira projekata

Nakon odabira projekata, odabrani LAG u ime i za račun korisnika podnosi Zahtjev za potporu za odabrane projekte putem AGRONET-a u roku šezdeset (60) dana od dana donošenja odluke na LAG razini. 

Postupak dodjele potpore korisnicima provodi Agencija za plaćanja, u skladu s odredbama Pravilnika i Natječaja za provedbu LRS. 

Zahtjev za potporu se podnosi na Natječaj za provedbu LRS koji objavljuje i provodi Agencija za plaćanja. 

Administrativnu kontrolu Zahtjeva za potporu provodi Agencija za plaćanja i donosi sljedeće akte:
– Odluku o odbijanju Zahtjeva za potporu ili
– Odluku o dodjeli sredstava.

Javna potpora se korisniku isplaćuje temeljem Zahtjeva za isplatu (u dvije rate sukladno navedenome u poglavlju 1.3 ovog Natječaja) koji korisnik podnosi u Agenciju za plaćanja nakon donošenja Odluke o dodjeli sredstava. 

Način dostave i dokumentacija potrebna prilikom podnošenja Zahtjeva za isplatu propisuje se Natječajem za provedbu LRS, kao i ostale odredbe vezane uz provedbu projekata.

Agencija za plaćanja obavlja isplatu (u slučaju pozitivne administrativne kontrole) najkasnije u roku od 90 dana od dana podnošenja Zahtjeva za isplatu, u što se ne uračunava i vrijeme potrebno za dopunu/obrazloženje/ispravak.

Napomena: 
Agencija za plaćanja nakon provedene administrativne kontrole korisniku dostavlja odluke. 



6 [bookmark: _3o7alnk]OBRASCI I PRILOZI

Obrasci koji su sastavni dio Natječaja*:

Obrazac A. –  Prijavni obrazac
Obrazac B. –  Poslovni plan (opisni - Word i tablični – Excel dio)
Obrazac C. –  Izjava o veličini poduzeća   

*Svi korisnici obvezni su ispuniti sve obrasce.   


Prilozi koji su sastavni dio Natječaja:

Prilog I. – Dokumentacija za podnošenje zahtjeva za potporu
Prilog II. – Popis poljoprivrednih proizvoda obuhvaćenih Dodatkom I. Ugovora o EU
Prilog III. – Vodič za mikro, mala i srednje velika poduzeća

